CELEX: 32004R1733
Language: lv
Date: 2004-10-05 00:00:00
Title: Komisijas Regula (EK) Nr. 1733/2004 (2004. gada 5. oktobris), ar kuru groza Regulu (EK) Nr. 635/2004, ar ko nosaka valūtas maiņas kursu, kuru 2004. gadā piemēro dažiem tiešajiem atbalstiem un strukturāliem vai vides pasākumiem

6.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 309/5
            
         
      KOMISIJAS REGULA (EK) Nr. 1733/2004
   (2004. gada 5. oktobris),
   ar kuru groza Regulu (EK) Nr. 635/2004, ar ko nosaka valūtas maiņas kursu, kuru 2004. gadā piemēro dažiem tiešajiem atbalstiem un strukturāliem vai vides pasākumiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 1998. gada 22. decembra Regulu (EK) Nr. 2808/98, ar ko nosaka sīki izstrādātus noteikumus eiro agromonetārā režīma piemērošanai lauksaimniecībā (1), un jo īpaši tās 4. panta 3. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 2808/98 4. panta 1. punkta pirmo daļu valūtas maiņas kursa noteikšanas datums, veicot tos platībatkarīgos maksājumus par riekstiem, kas paredzēti IV sadaļas 4. nodaļā Padomes Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza dažas regulas (2), ir attiecīgā tirdzniecības gada sākums.
            
         
               (2)
            
            
               Saskaņā ar 4. panta otro daļu Komisijas 1997. gada 16. aprīļa Regulā (EK) Nr. 659/97, ar ko nosaka sīki izstrādātus noteikumus Padomes Regulas (EK) Nr. 2200/96 piemērošanai intervences pasākumiem augļu un dārzeņu nozarē (3), riekstu tirdzniecības gads sākas 1. janvārī.
            
         
               (3)
            
            
               Komisijas Regulas (EK) Nr. 635/2004 (4) pielikumā norādīts valūtas maiņas kurss, ko piemēro summām, kurām kursa noteikšanas datums ir 1. janvāris.
            
         
               (4)
            
            
               Regulā (EK) Nr. 635/2004 nav minēti platībatkarīgi maksājumi par riekstiem, kas paredzēti IV sadaļas 4. nodaļā Padomes Regulā (EK) Nr. 1782/2003. Tomēr ir jāparedz, ka minētās regulas pielikumā noteiktie valūtas kursi ir jāpiemēro arī platībatkarīgiem maksājumiem par riekstiem.
            
         
               (5)
            
            
               Tāpēc attiecīgi jāgroza Regula (EK) Nr. 635/2004,
            
         IR PIEŅĒMUSI ŠO REGULU.
   1. pants
   Regulas (EK) Nr. 635/2004 1. panta pirmajai daļai pievieno šādu f) apakšpunktu:
   
               “f)
            
            
               platībatkarīgie maksājumi par riekstiem, kas paredzēti IV sadaļas 4. nodaļā Padomes Regulā (EK) Nr. 1782/2003.”.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 5. oktobrī
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 349, 24.12.1998., 36. lpp. Regulā jaunākie grozījumi izdarīti ar Regulu (EK) Nr. 1250/2004 (OV L 237, 8.7.2004., 13. lpp.).
   
      (2)  OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 864/2004 (OV L 161, 30.4.2004., 48. lpp.).
   
      (3)  OV L 100, 17.4.1997., 22. lpp. Regulā jaunākie grozījumi izdarīti ar Regulu (EK) Nr. 1135/2001 (OV L 154, 9.6.2001., 9. lpp.).
   
      (4)  OV L 100, 6.4.2004., 22. lpp.